ตีตั๋วชนโรง : Childs Play เริ่มต้นใหม่กับตุ๊กตาคลั่งที่โหดมากขึ้น
ก่อนการมาของ Annabelle ตุ๊กตาหลอนในยุคนี้ มันเป็นยุคของตุ๊กตาโหดที่มีชื่อว่า, ชัคกี้, ที่ถือว่าเป็นหนึ่งในหนังระทึกขวัญระดับคลาสสิก ที่มีจุดเริ่มต้นเมื่อปี 1988 และก็เป็นเช่นเดียวกับหนังระทึกขวัญเรื่องอื่น ๆ Childs Play หรือในชื่อไทย ,คลั่งฝังหุ่น, คือการพยายาม ชุบชีวิต หนึ่งในตัวละครคลาสสิก ให้กลับมามีที่ยืนในยุคนี้อีกครั้ง โดยเป็นการตีความใหม่ให้เข้ายุคเข้าสมัยมากขึ้น,Childs Play ฉบับปี 2019 ที่ถือเป็น การเริ่มต้นใหม่ เล่าเรื่องของบริษัท Kaslan ผู้ผลิต Buddi ตุ๊กตา AI ไฮเทคที่เชื่อมต่อการทำงานเข้ากับสมาร์ทโฟนและเครื่องใช้ไฟฟ้าที่ผลิตโดย Kaslan ที่ปัจจุบันกำลังได้รับความนิยมสูงมาก,แคเรน แม่เลี้ยงเดี่ยวได้เอาตุ๊กตา Buddi มาให้กับแอนดี้เพื่อให้เพื่อนของลูก ,แอนดี้ ,ตั้งชื่อตุ๊กตาว่า, ชัคกี้, และได้เปิดระบบ AI ให้ชัคกี้ได้เรียนรู้สิ่งต่างๆ แต่ดูเหมือนว่าการทำความเข้าใจในเรื่องราวต่างๆ ดูจะผิดเพี้ยนไปหมด จนกระทั่งได้เกิดเหตุการณ์แปลกๆ ขึ้นกับแอนดี้และคนที่อยู่รอบตัวเขา,Childs Play ปี 2019 ในเมื่อเริ่มต้นใหม่ ของเก่าๆ จึงต้องลืมไปให้หมด ขายไอเดียที่นำเรื่องของเทคโนโลยีมาใช้ในการเล่าเรื่อง ซึ่งต่างจากเวอร์ชั่นเดิมที่ใช้เรื่องของไสยศาสตร์และวิญญาณ มอบความแปลกใหม่ให้กับแฟรนไชส์หนังชัคกี้ หนังเดินเรื่องด้วยตัวละครเด็กๆ ที่ให้ความรู้สึกเหมือน Copy Paste ความสำเร็จของหนังแนวๆ นี้ช่วงหลังอย่าง IT ที่หากเหล่าตัวละครเด็กไม่สามารถกุมความสนใจเราได้ หนังก็จะพังทั้งเรื่อง แต่น้องๆ ใน Childs Play ทำหน้าที่ได้ดีเลยทีเดียว มีสีสันน่ารักในแบบเด็กๆ ที่ทำให้ Childs Play ในเวอร์ชั่นนี้มีความบันเทิงมากกว่าที่คิด,ฉากสังหารของชัคกี้อันเป็นจุดขาย ก็ถือว่า ,จัดเต็ม, กับความสยอง ฉลาดในการเล่นกับฉากสยองได้อย่างน่าสนใจ บางฉากก็จัดหนักชนิดโหดเลือดสาดจนต้องปิดตาดู บางฉากก็เลือกที่จะนำมาต่อยอดเป็นมุกตลกร้าย ที่ทำให้เราต้องแปลกใจตัวเองว่า เราเผลอขำกับฉากความรุนแรงแบบนี้ได้ยังไง ใครที่หวังมาดูฉากแบบนี้ รับรองไม่ผิดหวัง,สำหรับผู้ให้เสียงชัคกี้ก็ได้เปลี่ยนจาก, แบรด ดอริฟ, ผู้ที่มาให้เสียงชัคกี้ในทุกภาคก่อนหน้านี้ มาเป็น ,มาร์ก ฮามิลล์, หรือก็คือ ลุค สกายวอล์คเกอร์ แห่ง, Star Wars, (วงการพากย์เสียงเฮียคือมือเก๋า) ก็นับว่าทำหน้าที่ได้ดีเลยทีเดียว ให้ความรู้สึกที่สดใหม่และสร้างความแตกต่างให้กับชัคกี้เวอร์ชั่นนี้มากขึ้นไปอีก,ว่ากันตรงๆ ชัคกี้ในเวอร์ชั่นเดิมยังให้ความรู้สึกว่า มันมีความน่ารักอยู่ (ก่อนที่จะคลั่ง) ทำให้เราเชื่อว่ามันเป็นตุ๊กตาที่เด็กจะชื่นชอบ แต่กับเวอร์ชั่นปี 2019 ไม่ได้มีความรู้สึกแบบนั้นอยู่เลย ราวกับว่า 2 โปรดิวเซอร์ ,เดวิด แคทเซนเบิร์ก, เซธ เกรแฮม สมิธ, และหนึ่งผู้กำกับ ,ลาร์ส เคลฟเบิร์ก, จงใจให้หน้าตาของชัคกี้ไม่เป็นตุ๊กตา ดูเป็นคนมากขึ้น เพื่อรับใช้จินตนาการในเวลา คลั่ง ที่รุนแรงและล้อเลียน และแฝงนัยเสียดสีสังคม ให้ขบคิดต่อ,นอกจากเรื่องราวและฉากโหด การเติบโตของ ,ชัคกี้, คือสิ่งที่ชวนติดตามที่สุดของ Childs Play 2019 ที่ค่อยๆ ไต่ระดับ จากเพื่อนผู้แสนดีกลายมาเป็นฆาตกร สภาพบ้านแตก ย้ายถิ่น แม่มีแฟนใหม่ เพื่อน สื่อที่เสพ ฯลฯ มันหล่อหลอมให้แอนดี้ ซึ่งทั้งหมดก็อยู่ในสายตาของชัคกี้ นำไปสู่การกระทำที่เป็นเหมือนตัวแทนอารมณ์ความรู้สึกของตัวแอนดี้ ที่ทำ เกิดคำถามขึ้นว่า ,ชัคกี้, เกิดขึ้นมาจากเทคโนโลยีที่ผิดพลาด สิ่งลี้ลับที่อธิบายไม่ได้ หรือสภาพแวดล้อมของสังคมกันแน่,แม้ภาพรวมของ Childs Play 2019 อาจไม่ได้เป็นหนังที่ยอดเยี่ยม แต่ในแง่ของความโหด ความบันเทิง การตีความใหม่ที่หนังมอบให้ ก็ถือว่าหนังทำหน้าที่ได้ดีเลยทีเดียว ที่เหลือก็แค่มาลุ้นมา หนังจะมีภาคต่อไหม? ซึ่งในหนังก็ใส่รายละเอียดสำหรับการมีภาคต่อไว้เรียบร้อย,อ่านรีวิวหนัง ตีตั๋วชนโรง เรื่องอื่นๆ,ชา ตีตั๋วชนโรง,Twitter ,@Chamanz13,Facebook: ,ตีตั๋วชนโรง
Childs Play หรือในชื่อไทย คลั่งฝังหุ่น คือการพยายาม ชุบชีวิต หนึ่งในตัวละครคลาสสิก ให้กลับมามีที่ยืนในยุคนี้อีกครั้ง โดยเป็นการตีความใหม่ให้เข้ายุคเข้าสมัยมากขึ้น
ตีตั๋วชนโรง,Child's Play,คลั่งฝังหุ่น,รีวิวหนัง,หนังใหม่